
lek, s 1928. résztvett annak 30 éves ju¬ 
bileumán. Itt is kivette a maga részét 
felolvasásokkal és tárgyilagos hozzászólá¬ 
sokkal a Pestmegyei tánítók egyesületében 
is, amelynek hasonlóan választmányi tag¬ 
ja és sok éven át volt könyvtárosa. Mun¬ 
kássága nem egv ízben valóban hézag¬ 


pótló és áldásos volt. Sok erőt, egész¬ 
séget a jövőre is e nagy és tiszteletre s 
követésre méltó evang. harcosunknak! Ad- 
multos anos! Igazi hőse az evang. egyházi 
szeretetni unkának! Krisztus lelkének va¬ 
lódi pedagógiai vitéze! 

Dr. Szlávik Mátyás. 


M. Torkos József, 

a tudós győri, majd soproni lelkész (1710—1791). 

— Irta : Dr.^Payr Sándor. — 


A régi tekintélyes Torkos család 
kiváló tagjáról emlékezünk. Igazi, 
ősi ároni ház ez is, mely több jeles 
papot és világi A r ezetőt adott evang. 
egyházunknak. Győr a származási 
helyük, de később Moson, Komá¬ 
rom, Veszprém és Vas megyébe is 
átköltöztek. Győrött ma már csak 
a révfalui Torkos-kert őrizi nevü¬ 
ket, mely Torkos Bélának a költő 
Torkos László fiának tulajdona. 
Karsav Sándor püspök idejében 
még Révfaluban élt Torkos Éli 
(Illés) nyugalmazott lelkész. Tor¬ 
kos Kristóf 1816. még tagja volt a 
győri külső tanácsnak. Volt kor¬ 
mánybiztos és ügyvéd is Győrött a 
Torkos családból. 

1. Az elődök és az apa. 

A családnév az i roda l o mban tű¬ 
nik fel először. Torkos János 
História az Ábsalonrób című éne¬ 
ket irt, melyet Bornemisza Farkas¬ 
nak ajánlott. (Debrecen, 1561). A 
nemességet 1587. Torkos János 
győri városbiró s ennek testvérei, 
István és András szerezték meg. 
István fia, I. Torkos Péter szintén 
városbiró s 1612. Győr megye 
szolgabirája volt. Ennek fia II. 
Torkos Péter (f 1655) szintén szol- 
gabiró, unokája III. Torkos Péter 
pedig 1699. a győri ev. gyülekezet 
első inspektora. Méltó fivére volt 
az utóbbi Péternek Torkos And¬ 
rás (1669 1737) a jeles győri pap. 

X ővérük, Torkos Éva pedig a kis- 
péci esperes-lelkésznek, Károlyi 
Istvánnak volt a felesége. 

Torkos András, Dunántúl ki¬ 
váló lelkésze, Torkos János győr- 


megyei táblabirónak és Bognár 
Katalinnak volt a fia. Győrött 1669. 
született. 1692-ben ment ki Wit- 
tenbergbe, hol több latin érteke¬ 
zést adott ki és 1695. a magiszteri 
képesítést is megszerezte. 1698-ban 
hívták vissza Győrré igazgatónak 
és káplánnak. 1702 óta ő volt az 
öreg Lövei Balázs lelkész helyet¬ 
tese, 1707. pedig rendes lelkésznek 
is megválasztották. 

Öt tartották a magyar pietisták 
vezérének. Bél Mátyásnak és a 
Haliéból visszatért magyar ifjak¬ 
nak igazi lelki atyja volt. A mel¬ 
lette szolgált rektorokból és káp¬ 
lánokból lettek a kerület legbuz- 
góbb papjai (Sz. Bárány, Vásonyi, 
Fábri, Perlaky). Ö adta ki a győri 
Luther-kátét, az Engesztelő Áldo¬ 
zat kedvelt imakönyvét, több éne¬ 
ket írt a Graduálba, T. Török 
István felett Vadosfán 1723. ő pré¬ 
dikált s az Újszövetséget is az 
eredeti görögből lefordította és 
1736. kiadta. Sógora, Schweidl Mi¬ 
hály és patrónusa Poldt Mihály 
bőkezű pártfogói voltak Győrött 
az egyháznak. 

Torkos Andrást 1736. püspöknek 
kandidálták, de ő S. Szabó János 
nemescsói lelkészt ajánlotta maga 
helyett. Első neje, Petz Zsófia 
egy halberstadti gyöngykereskedő 
leánya volt. Ettől született fia, 
Torkos Justus János pozsonyi je¬ 
les orvos. Második nejétől, Burg- 
staller Máriától született fiai: Jó¬ 
zsef, akiről itt bővebben szólunk 
és Mihály, a rnodori lelkész és 
dunáninneni püspök. 









2. Győri igazgató és lelkész a temp¬ 
lom elvételéig (1737—1749). 

Torkos József 1710. okt. 30. 
Győrött született. A helybeli jó is¬ 
kolán kívül 172-1. Besztercebányán, 
;s boroszlói híres gimnáziumban és 
1732 óta majdnem öt évig Witten- 

rátussal. latin, görög és héber idé¬ 
zetekkel hosszú előszót írt. Édes¬ 
atyja azt akarta, úgymond, hogy 
a református Károlyi Gáspár és a 
r. kath. Káldi György után evang. 
theológus által fordított Újszövet¬ 
sége is legyen a magyarnak. Nagy 



Torkos József, soproni lelkész. 


bergben tanult, hol 1736. ápr. 30. 
magiszterré avatták. Ezt jelzi neve 
előtt az M betű. A theologia mel¬ 
lett fizikával és mathematikával is 
foglalkozott. Mint 26 éves ifjúWit- 
tenbergben 1736. rendezte sajtó alá 
atyjának ÉJjszövetség-fordítását, a- 
melyhez nagy tudományos appa- 


áldást vár a fiú is az új fordítástól. 
Harsányi István is megbízható jó 
fordításnak mondja Torkosét. Ügy 
a fiú, mint az atyja szigorúan a 
meg nem másult Augustana Con- 
fessióhoz» ragaszkodó theologusok 
voltak. «Némely jóltevők költségé¬ 
vel* jelent meg a nagy mű 792 sü- 

rűn nyomott lapon. Rövid oltári 
imádságok is vannak hozzácsa¬ 
tolva. Második kiadása Pozsony¬ 
ban 1803. jelent meg. 

A következő 1737. évben a fiatal 
tudóst a győri gyülekezet konrek- 
tornak és káplánnak hívta meg. 
Négy nappal a megérkezése után 
édesatyja 1737. jún. 17-én meghalt. 
Özvegy anyjának ő lett a vigasz¬ 
talója és szemefénye. Dunántúl 
akkor nem lévén püspök, Cset- 
neken júl. 6-án Antoni Sámuel 
avatta fel. Fiatalsága miatt atyja 
helyébe most még nem őt, hanem 
Németh Sámuel malomsoki lel¬ 
készt, a későbbi püspököt válasz¬ 
tották meg. Öreá a jóhírnevű győri 
iskolának igazgatását bízták. Sok 
ifjú kereste ezt fel messze vidékről. 
Torkos rektor 1740. külön levélben 
szólította fel a lelkészeket és patró- 
nusokat, hogy a győri alumneurnot 
támogassák. Torkos tanítványa volt 
akkor itt Kuzmics István, a vend 
bibliafordító (surdi lelkészt. De ide 
küldte fiait 1743. Prónay Gábor is 
Ácsáról. Torkos anyjánál voltak 
szálláson. A győri rektor sűrűén 
levelezett Prónay val. Ez évben 
küldte meg Prónay hitvesének a 
Győrött titokban kinyomatott új 
énekeskönyvet, az Új Zengedező 
Mennyei Kart. 

Munkatársa volt Torkos 1740 
48. a Győrött megjelenő Titulare 
Calendarium c. latin naptárnak. 
Ebben megjelent értékes cikkei: 
Magyarországi feljegyzések (Obser- 
vationes 1740), A tűzesvas-próbák 
istenitéleteknél Magyarországban 
1744. A magyar vezérek és királyok 
sorrendje és uralkodási ideje 1745. 
A föld kerekségén szerteszét élő 
magyarok. Turkoly Sámuel ma¬ 
gyar utazó levelével 1747. A Győr 
és Komárom között talált római 
síremlék 1748. Miskolczi István 
győri sebész költségén magyarra 
fordította a Manuale Chirurgicum 
c. munkát 1741. A növényi élet 
fejlődése és kimúlása, Győr 1741. 
Történet-politikai értekezés Mária 
Terézia koronázásáról, Győr 1742. 
Gyászbeszédei közül csak a Schef- 


fer Kristóf győri kereskedő felett 
mondottat adta ki (Jena, 1748. 42 
lap). S chef fér özvegye Ostffy Te¬ 
réz volt és Matkovich Pál a ke¬ 
resztfia. 

A tudós buzgó igazgatót 1746. 
második rendes lelkésznek is meg¬ 
választották. Németh, az első lel¬ 
kész már eddig is évi 32 forintot 
fizetett neki a stólákból. Mint 36 
éves fiatal lelkészt 1746. már püs¬ 
pöknek megválasztották, de nem 
fogadta el: az artikuláris Nemes- 
dömölk pedig lelkésznek hívta meg. 
De nem tudta elhagyni szülő egy¬ 
házát, mely veszedelemben forgott. 
A püspök fenyegetődzött. Az volt 
a bűnük, hogy a grammatikán túl 
felsőbb tudományokat is tanítanak. 
1747-ben a soproni lyceum igaz¬ 
gatónak hívta meg Torkost, de ezt 
a szép állást is megköszönte. 

Buzgón viselt kettős hivatalában 
érte Torkost a szörnyű csapás, 
hogy a győri prot. gyülekezetek 
vallásgyakorlatát az 1749. márc. 10. 
kelt kir. rendelet hirtelen meg¬ 
szüntette. Egészen váratlan nem 
volt ez. Már Fábri Gergely káplán 
is feljegyezte, hogy Torkos atyjá¬ 
tól is 1731. máj. 30. vármegyei biz¬ 
tosok követelték a templom kul¬ 
csát. De a patrónusok bőséges 
pénzadományokkal ekkor még meg 
tudták menteni az eklézsiát. 1747- 
ben is az egyház dolgában hall¬ 
gatták ki Torkos István.és Enessey 
Imre győrmegyei táblabirákat. De 
most gróf Zichy Ferenc győri püs¬ 
pök kegyetlenül végrehajtotta a 
kir. rendeletet. Az elvett épületek¬ 
ért a város némi váltságdíjat fize¬ 
tett s a lelkészeknek, tanároknak 
távozni kellett. Az volt az ürügy, 
hogy Győr csak mint véghely ka¬ 
pott 1681. vallásszabadságot, most 
pedig már nem az. Így lett Tor¬ 
kos is egyszerre számkivetett. 
Büszkén irta neve után: exul. Ha 
Döméikre megy, nem jár így. 

3. Soproni lelkész 35 évig (1749— 
1784). 

De az ilyen püspökjelölt tudós 
embert a soproniak már hat hét 




múlva (1749. ápr. 22.) megválasz¬ 
tották rendes lelkészüknek. Esettől 
kezdve 35 éven át" törhetetlen testi 
és szellemi erővel, nagy buzgóság- 
gal és hűséggel lelkipásztorkodott. 
Nagy is volt az áldás munkáján. 
Ö volt Sopronnak egyik legkedve¬ 
sebb, legtudósabb, a más vallásúak 
előtt is legtekintélyesebb lelkésze. 

Itt talált idősb tudós lelkésztár¬ 
sával, Oertel Gottfrieddel a legjobb 
barátságban élt. Mindketten szi¬ 
gorú biblikus és hitvallásos lelké¬ 
szek voltak. A liceumi igazgató, a 
jeles Ribini János (1747 — 58) azon¬ 
ban racionálista liberális theologus 
volt és a primánus diákok elé ki¬ 
tűzött vizsgái tételek miatt, sajnos, 
heves vita is támadt dogmatikai 
kérdésekben közöltük. Ügyöket a 
boroszlói theol. tanárok elé feleb- 
bezték s ezek a lelkészeknek adtak 
igazat. Ez a vita volt az oka, hogy 
Oertel halála után 1757. nem Ribi¬ 
ni 1 választották a helyébe. A tudós 
igazgató azután Pozsonyba távo¬ 
zott. Oertel leányát vette feleségül, 
így állott nemes boszút az ellen¬ 
felén. Torkos József szelíd termé¬ 
szetű, kedves, nyájas modorú fér¬ 
fiú. Szinte meglepő és sajnálatos, 
hogy a tudós és erős magyar ér¬ 
zelmű Ribinivel nem tudták egy¬ 
mást jobban megérteni. A támadó 
fél inkább Oertel volt. 

Torkos fáradhatatlan volt a mun¬ 
kában. Nemeskéren Perlaky József 
püspök felett 1749. nov. 3. ő pré¬ 
dikált és Németh Sámuel új püs¬ 
pököt Nemesdömölkön 1754. ő ik¬ 
tatta be. A sok rendes, hivatalos 
dolgán kívül szorgalmasan láto¬ 
gatta a híveket, különösen a sze¬ 
gényeket és betegeket. Hűséges 
lelki atyja volt a tanulóifjúságnak, 
nem csak a soproninak, hanem a 
vadosfai és nemeskéri diákoknak 
is. Wittenbergbe az ajánló levele¬ 
ket rendesen ő irta. Igen sok diák¬ 
kal és lelkésszel levelezett. Reliczai 
Jónás említi, hogy midőn Torkost 
1785. mint soproni diák felkereste, 
az öreg úr e szavakkal bocsátó el: 

Carissime, discas, ferream adhibe 
diligentiam et confidas Deo.» (Ived- 

vés fiam, tanulj, fejts ki vasszor¬ 
galmat és bízzál Istenben! Kis J. 
Emi. 386). 

Papi nagy elfoglaltsága mellett a 
tudományokra is sok időt szentelt, 
fis pedig nem csak a theologiával 
foglalkozott, hanem az akkori poli¬ 
hisztor tudósok szokása szerint tör¬ 
ténelemmel, régészettel, természet- 
tudományokkal és költészettel is. 
Torkosnak igen értékes kagyló¬ 
gyűjteménye és fizikai műszerei is 
voltaK. Az utóbbiak között volt 
légszivattyúja és üvegköszörülő ké¬ 



Torkos Mihály dunáninneni püspök, 'az 
1791. évi zsinat vezérféríiai közölt. 


szüléké optikai műszerek előállítá¬ 
sára. Külön munkát adott ki a 
méhek viaszkészítményéről. (Dér 
wahre Ursprung des Rienen- 
wachses. Oedenburg 1776. 82 1.) 
Nem csak alkalmi beszédeket, ha¬ 
nem az ének- és zenekar által elő¬ 
adott kántáték versszövegét is ő. 
irta. Ezekből több megjelent nyom¬ 
tatásban. Két kiválóbb alkalmi ki¬ 
adványa az 1763. évi nagy soproni 
földrengés után mondott bűnbánati 
és Mária Terézia soproni látogató- 

sára irt magasztaló beszéde. (Thrá- 
nen, Kuss und Salbe, Regensburg 
1764. 4 r. 28 1. és Dank- und Denk- 
altar, Oedenburg 1773. 26 1.) Kuz- 
mics István vend Üjszövetség-for¬ 
dításához is az eíőszót ő irta (Halle 
1771). Három természettudományi 
társaság is tagjának választotta: a 
berlini, a felsőlausitzi és alsóauszt¬ 
riai. 

4. Torkos a győri püspök előtt. 

A köztiszteletben álló tudós lel¬ 
kész életének egyik inkább derűs, 
mint szomorú jelenete volt az, 
melyet 1757. gróf Zichy Ferenc 
győri püspök rendezett a számára. 
Ez a jó főur, aki Torkost Győrből 
már egyszer elűzte, most Sopronba 
is eljött utána. Az 1731. évi Károly- 
féle Rendelet értelmében ugyanis 
r. kath. püspökök vizsgálták meg, 
vájjon a protestáns lelkészek tud¬ 
nak-e keresztelni. Zichy püspök 
1748. már Vadosfán is vizitálta a 
jeles Fábri Gergely lelkészt nagy 
papi és fegyveres hajdú kísérettel, 
hangos trombitaszóval. Most 1757- 
ben pedig Sopron városával tu¬ 
datta, hogy vizitálni jön s egyszers¬ 
mind az evangélikus alapítványok 
jegyzékét is bekivánja. Az evang. 
konvent az utóbbi kívánság elől 
udvarias levélben tért ki, de lel¬ 
készeinek a keresztség felől való 
kikérdezését a kir. rendelet szerint 
tűrnie kellett. Hadd legyen egy kis 
mulatság is a városban. 

Még az öreg tudós Oertel lelkész 
ifi életben volt. így hát Torkos 
másodmagával volt hivatalos jú¬ 
nius 16. a r. kath. plébániára. Reg¬ 
gel 9 órakor jelentek meg az át- 
ellenben épült Bálint-féle házban 
(később Trogmayer szűcsmester 
háza a Szentlélek-utcában), hogy 
itt várják meg, meg hívni fogják 
őket. Mintegy félóra múlva ez meg 
is történt s a plébánia kapuján 
belépve Torkosnak azt ajánlották, 
hogy maradjon a kertben, míg 
kollegáját kihallgatják. Így hát elő¬ 
ször csak Oertel ment be az egy¬ 
házlátogató Zichy püspök elé, aki¬ 
vel még jelenvolt Primesz György 


soproni plébános, Fületinczi Keltz 
Imre jezsuita, több falusi pap és 
a városi hatóság képviselői. Az 
öreg Oertel t illendő és eléggé tisz¬ 
tességes formában mintegy félóráig 
kérdezgették a keresztségre vonat¬ 
kozó dolgokról. 

Azután ez ment ki a kertbe és 
Torkost hívták be, aki rövid be¬ 
széddel köszöntötte a püspököt. 
Gróf Zichy püspök is barátságosan 
válaszolt s felhívta, hogy foglaljon 
helyet a számára kijelölt széken. 
A vizsgálat vezetését pedig a tudós 
Primesz György plébánosnak adta 
át, aki rövid megszólítás után 
Torkoshoz tíz kérdést intézett, me¬ 
lyek mind a keresztségre vonat¬ 
koztak. Már 11 óra is elmúlt, mi¬ 
kor a vizsgálat véget ért s a tudós 
evang. lelkész bizonyára jól meg¬ 
felelt a plébánosnak. A két lelkész 
udvarias szavakkal vett búcsút a 
püspöktől és a bizottságtól s őket 
is azzal a barátságos intéssel bo¬ 
csátották el, hogy gondosan ügyel¬ 
jenek fel a bábaasszonyokra, ke¬ 
resztelésnél a vizet ne spórolják s 
a r. kath. papokkal békességben 
éljenek. Oertel és Torkos maga¬ 
sabb színvonalú utasítást is meg¬ 
értett volna. És érdekes fordulat 
lett volna, ha Torkos is kikérdez¬ 
heti cenzor urait a biblica theolo- 
giából. Ez elmaradt, de a jelenet 
így is érdekes kultúrkép Mária 
Terézia korából. 

5. Baráti és családi kör. Templom¬ 
építés és avatás a pálya végén. 

Torkos nagy népszerűségnek ör¬ 
vendett Sopronban. Hivatalába 
Wohlmuth János Konrácl polgár- 
mester és konventelnök iktatta be. 
Ezt a jeles férfiút 1756. Torkos te¬ 
mette s emlékét Monumentum 
Sepulc,rale» füzettel örökítette meg. 
Nagy tisztelője és jóbarátja volt 
Torkosnak dr. Conrad András sop¬ 
roni orvos is. Ennek ösztönzésére 
adták ki Torkos művészi szép arc¬ 
képét acélmetszetben, melyet Nil- 
son J. E. bécsi művész készített, 
Conrad pedig négy soros szép latin 
verset irt reá: örökre szivükbe 






vésve marad Torkos ékesszólása, 
kegyessége és hite. Rajta van ne¬ 
mesi címere és nevének kezdő¬ 
betűivel a jelmondata is. A vidé¬ 
ken is sok tisztelője volt Torkos¬ 
nak. Nemeskéren Klucsovszky Mi¬ 
hály, a jeles verselő rektor, őt is 
latin párverssel jellemezte mint 
nagy tehetségű hű lelki atyát. 

Családot csak anyja halála után 
későn alapított. Nemes Kleinrath 
Zsuzsannát vette feleségül 1752. 
ruszti vagyonos családból, ki azon¬ 
ban már három év múlva elhalt. 
Második felesége nemes Artner 
Mária Eleonóra volt. Ezzel való 
egybekelésére Torkos Mátyás és 
Kleinrath Károly tanulók üdvözlő 
verset adtak ki. (Sopron 1757.) A 
két házasságból 11 gyermeke szü¬ 
letett, de ezek közül csak a kései 
Sámuel maradt életben. Károly 
fiuk sok bánatot okozott a szülők¬ 
nek s mint közkatona Lemberg- 
ben halt el. 

Oertel után még Münch, Dec- 
card, Gamauf Sámuel és Asbóth 
voltak Torkos soproni lelkésztár- 
Asai. Öregnapjaiban Pillich, Haj 7 - 
p nóczy és Töpler káplánok segéd¬ 
keztek mellette. Még az ő nevéhez 
fűződik a mai szép nagy soproni 
templom felépülése is. A régi vár¬ 
bástyát lebontva 1782 tavaszán 
kezdték meg a nagy munkát s 
1784. újév napján avatták fel a kül¬ 
sőleg igénytelen, de tágas, díszes 
belsejével mégis imponáló temp¬ 
lomot. Az első avató beszédet Tor¬ 
kos mondta benne. Öregsége miatt 
még ez évben lemondott hivatalá¬ 
ról s belvárosi házában mint va¬ 
gyonos magánzó még hét évig élt. 
1791. febr. 10-én halt meg. Gamauf 
lelkész temette Stanislaides ésWal- 
tersdorfer tanárok segédkezésével. 
A tanuló ifjúság is latin és magyar 
versekkel gyászolta elhunyt ősz 
lelki atyját. (Elégia és A soproni 
múzsák panasza. Sopron 1791. 
Petrik 1. 597). 

6. A család kiválóbb tagjai. 

T or*k o s J u s tus János (1699 

1770), József testvérbátyja. 1715 

1718 Halléban tanult. Győrött 
majd Pozsonyban volt hírneves or¬ 
vos. Igen sok értekezést irt, tagja 
volt a londoni és firenzei tudós 
társaságnak. Népes családot ala¬ 
pított. Első feleségével Poór Anná¬ 
val Kispécen 1725. kelt egybe. Fiai 
közül János is pozsonyi orvos volt. 

Torkos Mihály (1722—1801), 
József testvér öccse. A bátyja ne¬ 
velte. 1743-ban Prónav László há¬ 
zában volt nevelő s ennek költsé¬ 
gén ment Wittenbergbe. Modori 
lelkész és dunáninneni püspök 
volt. Kis János mint albizáló diák 
volt nála és ekkor mondott szavait 
(A szív legyen a beszéd tiszta for¬ 



Torkos Sámuel, a soproni ev. líceum 
jóltevője. 


rása) soha sem feledte el. A pesti 
zsinat 1791. az ő imádságával és 
beszédével nyílt meg. A lelkészek 
őt tekintették a zsinat egyházi el¬ 
nökének. Mint ilyennek maradt 
fenn az arcképe. Ö is a hithű szim¬ 
bolista párthoz tartozott. Pál nevű 
fia óvári gazd. tanár, majd Ivoburg 
herceg számtanácsosa volt Bécs- 
ben. 

To r kp s S á m u e 1 (1779—1838), 
József fia, apjának egyetlen, kései 
öröme. Artner Vilmos, Halasi Mi¬ 
hály és Pozsonyban Gamauf Teo- 

fii volt a nevelője. Diákkorában 
alkalmi verseket irt. Sopron vár¬ 
megye táblabirája és főpénztárosa 
volt. Eőry Sándor, Tót János, Petz 
Gyula és Müllner Mátyás tanulók 
mondtak felette gyászbeszédeket és 
verseket. A soproni lyceum egyik 
legnagyobb jóltevője. Több mint 
62.000 forintnyi vagyonát ösztön¬ 
díjra, tanárok, nyug. lelkészek és 
árvák segélyezésére hagyta. A ly- 
ceumra hagyta apai könyvtárát és 
kagylógyűjteményét is. Arcképe a 
konvent nagytermét díszíti. 

Torkos András 1773. polgár¬ 
mester, 1776. pedig városbiró volt 
Sopronban. Torkos Ádám szül. 
Győrött 1755. febr. 25. Két évig 
'b. Zaynál ' volt nevelő és lelkész 
Vönöczkön 1786, Iharosberényben 
1795, Várpalotán 1802, Hántán 
1806. Torkos Károly Pápán 
1813. született. Gróf Zay Károlynál 
volt nevelő, azután pedig 1842 lel¬ 
kész Kecskeméten és 1850 óta Oros¬ 
házán. Sok beszéde jelent meg 
nyomtatásban. 1878. szept 28-án 
Budapestre utazott s ott nyom tá¬ 
lánál eltűnt. Torkos István is 
(István fia) 1856 — 62. Kecskeméten 


Szeretnék már ... 

— Irta: Vályi Nagy Géza . — 

Szeretnek mór süket fűtekbe zúgni 
Közelgő vészjel intése gyanánt: 
Vigyázzatok! tű zár dúl itt is, ott is, 

Kelet felől égig nyaldos a láng! 

Szeretnék már sasszemem parázsából 
Hunyó pillákra fényt sugárzani, 

Hogy világától ébredjen az alvó: 

Hisz vétek, ha most alszik valaki!... 

Szeretnék már csodás próféciákat 
Hirdetni s bizó lelkem nagy hitét 
Belékohózni lomha kétkedőkbe: 
Kitartás! nincsen semmi veszve még! 

Szeretnék már kart testvér-karba fonni, 
Hogy elcsitulna gyűlölség , viszály! 

S egy szív, egy lélek lenne a magyarság. 
És mindenkinek fájna, ami fáj! 

Szeretnék már örvény felett megállni , 
Ahol Halál-dalt zúgnak a habok, — 

Hogy hullámsírban vergődő fajomhoz 
Eljuttassam — a mentő-csónakot!... 


volt lelkész, azután hírlapíró. Meg¬ 
halt 1865. Pesten. 

Végül még kimagasló alakja a 
családnak és szintén a győrrév- 
falui ágból való Torkos Lász¬ 
ló, a jeles költő. Kőszegen 1839. 
okt. 2-án született. Atyja Ferenc 
kőszegi ügyvéd, egyházmegyei törv. 
biró és nemescsói egyházfelügyelő 
volt. Sopronban tett érettségit és 
itt volt theologus. A főiskola jubi¬ 
leumára <Sopron* című szép köl¬ 
teményt írt. Első versével (Tur- 
csányi — Album 1854.) kőszegi taná¬ 
rát ünnepelte. 1862 óta budapesti 
tanár. Értékes gazdag irodalmi 
munkássága ismeretes. Régi tagja 
a Kisfaludy- és Petőfi-társaságnak, 
melyek nem régiben ünnepelték 
születésének 90-ik évfordulóját. 
Életrajzát és arcképét a Luther- 
Naptár már 1925. is közölte. 

Lászlónak korán elhalt bátyja, 

T o rk os Sándor Sopronban volt ! 
törvényszéki biró és líceumi jog¬ 
tanár. Radó Kálmán még az ő 
tanítványa volt. Öccse, Torkos j 
Géza pedig Győrött Karsay püs¬ 
pöknek volt kedves káplánja. Mint i 
lőcsei lelkész halt meg fiatalon. 


A Lidón.*) 

— Irta: Dr. Szigethy Lajos. — 

Mint a gyermek puha anyaölben 
Reng a bárka lágyan az öbölben. 
Ábránd ringat engem is, vagy álom? 
Kern a Lidót. hazám földjét járom. 

Cseng a hajós víg olasz nótája, 
Magyar visz hang felel halkan rája. 
Szép Velencét ködfátyolban látom , 
Elmerengek honi délibábon. 

A Lagúnát zöld mezőnek nézem , 
Hullámzik rajt reménység vetésem. 
Pacsirlaszó kél a habzsongáson: 

Lesz még vidám magyar aratásom. 



*) A «Luther-Naptár» munkatársának 
Dr. Szigethy Lajosnak « Vándormadár) cí¬ 
men megjelent verskötetéből. 

— melynek temploma, parochiája, egyházi 
könyvtára az ő áldozatos szeretetéről be¬ 
szél, — örömünnepnek tekintette, vala¬ 
hányszor íelügyelői minőségében körében 
megjelent. Komáromban, — melynek egy¬ 
házi ügyésze s városi tiszti tőügyésze 
volt, és amelyet második otthonának te¬ 
kintett, — sok szegénynek könnyítette meg 
az élet nehéz terhét s törölte le könnyűit. 
A világháború kezdetén, midőn arról ér¬ 
tesült, hogy a hadbavonuló tótnyelvű 
katonák nem rendelkeznek anyanyelvükön 
Írott megfelelő imakönyvekkel, — szerető 
szivének áldozatkészségével sietett saját 
költségén ellátni utravaló lelki vigasszal 
a hadfiakat. Budán pedig, midőn szemé¬ 
lyesen meggyőződött a rádiós istentiszte¬ 
letnek a betegekre gyakorolt jótékony 
hatásáról, — nem szűnt meg agitálni, küz¬ 
deni és áldozni mindaddig, amíg a bécsi 
kapui ev. templomban ki nem vívta a 
rádió bevezetését s az istentiszteleteknek 
programmszerű beállítását. Jótékony ado¬ 
mányai, alapítványai, melyekkel nevét 
minden vonalon megörökítette, — neme¬ 
sen érző jószivéről tesznek fényes tanú¬ 
bizonyságot. 

Nyugodjék békében! Emléke áldott le¬ 
gyen szíveinkben! 

Csővári Géza, kétbodonyi lelkész 

Dr. vitéz Keiideh-Kirchknopf 
Gusztáv. 

1883. október 22-én született Rajkán, 
Moson megyében, hol atyja tanító volt. 
Itt végezte az elemi iskolát. A közép¬ 
iskolai és theologiai tanulmányait Po¬ 
zsonyban folytatta s 1905-ben avatta 
pappá Pilisen Sárkány Sámuel bánya- 
kerületi püspök. Első szolgálatát az aszódi 
gyülekezetben, illetve gimnáziumban vé¬ 
gezte, mint káplán-tanár. Innen az akkor 
anyaegyházzá szervezkedő ikladi magyar¬ 
német gyülekezet hívta meg papjává. 1907 
ádvent első vasárnapján már a késmárki 
templom szószékéről hirdette az Igét, el¬ 
fogadva ez ősi gyülekezet meghívását. Itt 
sem maradt soká. Kolozsvár evangéliku¬ 
sainak lett lelkipásztora 1912 márciusá¬ 
ban. Két évi kolozsvári működése után 
ütött ki a világháború. Ott hagyva ezt a 
gyülekezetei is, 1914 szeptemberétől 1918 
októberéig mint tábori pap a harctere¬ 
ket járta. Amikor visszatért, a megszállás 
nehéz küzdelmeivel találta magát szem¬ 
közt. Két ellenséggel kellett küzdenie: 
evangélikus magyar egyházáért: az oláh- 
val és a szásszal. Vesztett. 1923 novem¬ 
ber 25-én már búcsúbeszéd hangzott aj¬ 
káról kolozsvári fehér templomában. 
Budapestre jött. D. Raffay Sándor püspök 
egyházkerületi lelkészül hívta magához s 
azóta a Deák-téri templom szószékéről 
prédikált. 1930 március 9-én bojt I. va¬ 
sárnapján újra búcsúbeszédet mondott. 
Egyszerre búcsúzott aszódi, ikladi, kés¬ 
márki, kolozsvári és budapesti híveitől. 
Mindenkitől. Délután 3 órakor meghalt. 


47 éves volt. 

Férfikorának derekán kettétört élete 
szüntelen nemes harc volt. A munka 
özönét kereste. Ahol járt, alkotott, épített, 
lelkesített. És közben tanult. Bölcsészeti 
doktor, okleveles theologiai tanár lett. 

Az isteni ige ékesen szóló hirdetője 
volt, aki szívének minden érzését és min¬ 
den lelkesedését beleöntötte prédikáció¬ 
jába. Templomait tömegekkel töltötte meg 
és a tömegeket szinte magával ragadta az 
ég felé. Színtiszta lutheri vallástevő volt 
s az evangéliumot költői lendülettel 
prédikálta. 

A rábízott hívek hűséges pásztora volt. 
A kicsiny gyermekeknek csodálatos érte¬ 
lemmel magyarázta az Igét, az iskolában 
hittel tanított. Imádságaival szárnyat 
adott a hallgatók lelkének. A koporsók 
fölött könnyezőket az evangélium erejé¬ 
vel vigasztalta. 

Az egyházi éneknek és zenének kiváló 
ismerője" volt. Énekkarokat szervezett, 
vezetett hosszú éveken át. Kántor és 
orgonista is volt, pap létére az elsők sorá¬ 
ból. Saját szerzeményeivel is gazdagította 
az egyházi énekkincset és ezt kevesen 
tudták, mert szerénysége ismeretlen szer¬ 
zővé tette őt a gyülekezet előtt. 

Munkája nem volt gyülekezethez kötve. 
Mint a Luther-Szövetség igazgatója szerte 
járt az egész országban. A Luther-Szövet- 
ség munkáját föllendítette s a rá nézve 
immár elvesztett jövőre hatalmas célki¬ 
tűzésekkel látta el. 

Lelkének egyik alkotó eleme volt a 
hazaszeretet. Nyolc esztendőn át mint 
katona, majd mint az erdélyi magyarság 
egyik vezéralakja munkálkodott magyar 
hazánkért. Magyarország Kormányzója 
1928 júniusában vitézzé avatta. 

A lélek, a kedély embere volt. Nagy 
szeretet lakozott benne. 

Sokat nélkülözött, de kérni sohase kért. 
A küzdelemtől nem riadt vissza, kereste 
is igaza érdekében és megállotta azt. 

Az apostolok közül leginkább Pétert 
szerette. Lelke is Péteréhez hasonlított 
még a legemberibb vonásaiban is. 

Reges-régen nem volt a kerepesi teme¬ 
tőben egy síron olyan nagy koszorú 
halom, mint mikor dr. vitéz Kendeh- 
Kirehknopf Gusztávot eltemették. 

Ruttkay-Miklian Gyula. 

Pauer Irma. 

1879—1929. 

50 esztendő, — milyen rövid idő azok 
számára, akiknek nagyon szerető édes¬ 
anyjuk volt és mégis mennyi szenvedés¬ 
ről", mennyi munkáról és mennyi, az 
örökkévalóság szempontjából fontos alko¬ 
tásról, beszél ez az ötven év. 

«Ki híven küzd egy élten át, 

Az nyer csak égi koronát.» 

Egy éneknek ez a két utolsó sora fejezi 
ki "leghívebben az ő életét: egy életen át 
tartó" hű szolgálat, küzdelem a sötétség, 







a bűn ellen. — Most már övé a jutalom, 
ott lehet Annál, Akit úgy szeretett és oly 
híven szolgált. 

* 

Anyjának sokáig nem adott gyermeket 
Isten* és úgv kérte, mint Hanna Sámuelt . 
«Ha gyermeket adsz nékem Istenem, né¬ 
ked szentelem. A Tied legyen!» Isten 
meghallgatta kérését s egy leánygyerme¬ 
ket adott neki, aki tényleg az Űré lett 
egész szívével. 

Már fiatal leánykorában nagyon komoly 
volt, nem vágott a világi örömök után 
és szívét valami kimondhatatlan fölfelé¬ 
vágyódás töltötte be. 1900-ban látta meg 
saját szívének bűneit s ismerte meg az 
Ur Jézust, mint személyes Megváltóját. 
Ekkor találta meg lelke "békességét, nyu¬ 
galmát az Ur Jézus keresztje alatt. Azóta 
minden vágya az volt, hogy az Urnák 
szolgáljon és lelkeket vezessen Hozzá. 

Nehéz, rögös utón kellett haladnia, 
sokat küzdenie, közönnyel, meg nem ér¬ 
téssel, ellenszenvvel és hogy mindezek 
dacára tudott mégis mindig örülni az 
Urban, annak a titka abban rejlett, hogy 
soha semmit sem akart magának. Tudta, 
hogy mindent az Úrtól kapott és így Neki 
is adott vissza. 

23 évet töltött, mint vezető munkás 
belmissziói munkákban és sok léleknek 
lehetett segítségére. Közben engedett a 
szívében már régóta élő vágynak és 
hosszabb németországi előtanulmány után 
1912-ben mint a Sudan Pionier Misszió- 
társulat missziónáriu snője, Egyiptomba 
ment, hogy a mohamedánok között is 
szolgáljon az Urnák. 

A háború kitörésekor visszajött hazánk¬ 
ba és folytatta belmissziói munkáját. En¬ 
nek a betetőzése volt, hogy egy önálló 
diakonissza-házat alapított. 1924-ben Raf- 
fay püspök úr megnyitotta előtte az ev. 
egyház kapuit és beíügyminiszterileg jó¬ 
váhagyott alapszabályokkal megalakult a 
«Fébé» Evangélikus Diakonissza Nőegylet, 
amelynek magvát a diakonissza anyaház 
képezte. Ebben a munkában töltötte éle¬ 
tének utolsó, megáldott 5 esztendejét. Erre 
szentelte utolsó erejét, erre árasztotta me¬ 
leg szívének utolsó sugarait. 

Klotildligeti otthonában hajlékot, igazi 
otthont adott diakonisszáinak és ezzel 
együtt nekünk adta mindenét, amije volt. 
(Az 1926. évi Luther Naptár ismertette 
annakidején a «Fébé» munkáját.) Felejt¬ 
hetetlen éveket töltöttünk ott vele. Mel¬ 
lette megtanultuk szeretni Urunkat és 
Királyunkat, evangélikus egyházunkat és 
a veszendő, bűnös, szenvedő emberiséget. 
Példát adóit nékiink abban, hogyan kell 
a bűnt gyűlölni és a bűnöst nagyon sze¬ 
retni. Megláttuk, hogy hogy lehet aláza¬ 
tosságban járni, mint az Ur engedelmes 
gyermeke, egyszerű eszköznek lenni a 
Mester kezében, de megállni rendíthetetlen 
hittel, szent bizonyossággal abban, amit 
az Ur neki parancsolt. Aki látta ragyogó 
arcát a legnagyobb viharokban és a leg¬ 

nagyobb szenvedések közepette is, az 
megérthette mit jelent igazán hinni, de 
láthatta rajta beteljesülni az Ur Ígéreteit 
is: olyan volt a békessége, mint a folyam 
árja. " 

Mintha sejtette volna, hogy Ura ha¬ 
marosan hazahívja az örök hazába. Köz¬ 
vetlenül halála előtt, — nem tudva, 
hogy halálos betegség csiráját hordja 
magában, — csodálatos nagy lépésekre 
határozta el magát. Anyaházat, új ott¬ 
hont vett és alakíttatott át számunkra, 
kórház telket is vásárolt. Utolsó erejével, 
halálos betegen készítette el nekünk 
mindezeket. Amikor az orvosi tudomány 
kimondta rá a halálos Ítéletet, nem tud¬ 
tuk elhinni, hogy most, mikor ilyen nagy 



Pauer Irma. 


munka, nagy tervek küszöbén állunk, az 
Ur elvihesse közülünk. És mikor ott áll¬ 
tunk fájó szívvel a ravatalnál és sírba 
tettük azt, aki nekünk a földön a leg¬ 
drágább volt, értettük csak meg, hogy az 
Ur nagy szeretete gondoskodott arról, 
hogy még ő tegye meg azt a lépést, ami¬ 
hez szükség volt az ő rendíthetetlen hité¬ 
re és Ura iránti bizalmára, hogy még ő 
készítse el számunkra azt az utat, ame¬ 
lyen tovább kell haladnunk. 

Életében nagyon sokan szerelték, de 
sokan gyűlölték is, közömbösek vele 
szemben nem tudtak lenni az emberek. 
Aki igazán megismerte őt és szerette a 

10 * 

világosságot, az meg kellett, hogy őt is 
szeresse. Világos, átlátszó ' egyéniség volt, 
világosságot árasztott. Hogy mi és ki,volt 
ő nekünk, akik ismertük életét, ismertük 
minden cselekedetét, beláthattunk nagy 
leikébe, szíve kimondhatatlan szeretetébe, 
azt elmondani, szavakba kifejezni nem 


lehet. Csodálatos prédikáció volt egész 
élete. 

Utolsó kérése a halálos ágyán, rettene¬ 
tes szenvedések közt is ez volt hozzánk, 
akik az övéi voltunk, hogy hívek marad¬ 
junk az Úrhoz. — ö az volt! 

Dr. Farkas Mária, diák. főtestvér. 


fíz eklézsia humora. 


1. Velence és a pápa uralma. 

Az egyházi államot a pápáknak 
a frank uralkodók adományozták. 
De hogy a lekötelezettségüket ne 
kelljen érezniök, a VlII-ik század 
közepén némi szájhagyomány alap¬ 
ján oklevél készült, mintha már 
Nagy Konstantin császár a IV-ik 
század elején adta volna 1. Szil¬ 
veszter pápának Róma városát és 
Itália tartományait. Nagy Konstan¬ 
tinnak természetesen soha eszébe 
sem jutott, hogy ilyen okiratot 
állítson ki. És tőle való ilyen hite¬ 
les okirat soha nem is volt. 

Erre hivatkozott II. Gyula pápa 
udvarában a velencei köztársaság 
követe, a szellemes Girolamo Do- 
nato. 

Midőn ugyanis a pápa azt kér¬ 
dezte a követtől, hogy a velencei 
köztársaság milyen jogcímen gya¬ 
korol felségjogot az Adriai-tenge¬ 
ren, Girolamo Donato ezt felelte: 

— Szent atyám, a velencei köz¬ 
társaságnak az Adriai-tengerre vo¬ 
natkozó jogait és ezeknek okmá¬ 
nyát annak az okiratnak a hátlap¬ 
jára Írták, amely okirattal Nagy 
Konstantin császár Szilveszter pá¬ 
pának adományozta Róma városát 
és az Egyházi Állam többi terü¬ 
letét. (P. H. Vas. 1930.) 

2.. A soproni bor és a győri püspök. 

A soproni bornak jó hire volt 
már régóta. Már az egykori oltáros 
papok mondották: «Vinum Sopro¬ 
ni ense cor laetificat». (A soproni 
bor megvidámítja a szívet.) ' Páz¬ 
mány Péter is dicséri leveleiben 
a soproni bort. Esterházy Pál 
nádor pedig táncnótát irt ’ róla. 
Nem csuda, hogy a győri püspök 
is megirigyelte. 


Hatalmas püspök \ 40 lt Győrött 
(1578 —87) Draskovich György, 
Martinuzzi unokaöccse, egyszers¬ 
mind kalocsai érsek és kardinális. 
1582-ben személyesen jött el a sop¬ 
roniakhoz. Sleiner polgármestert 
és Gering városbirót a János-temp- 
lomba hivatta és meghagyta ne¬ 
kik: űzzék el a prédikátorokat. 

— Ilyenformában, rnondá, most 
utoljára jöttem hozzátok, mint Jó¬ 
nás próféta Nini ve lakosaihoz; «ha 
nem engedelmeskedtek, őfelségé¬ 
nek mondom meg s akkor ám lás¬ 
sátok, mi lesz veletek». 

De Draskovich püspöknek ek¬ 
kor valami terhes kellemetlen útja 
volt Prágába Rudolf királyhoz. 
Mert bucsuzáskor kiesett a szere¬ 
péből és őszintén, búsan kifakadt: 

És én most Prágába megyek 
a keserű sör mellé, ti pedig itt 
maradtok a jó bor mellett. (Und 
jetzt ziehe ich gén Prag zum 
sauren Bier, ihr aber bleibt hier 
bei dem guten Wein.) 

A haragos püspök valami jól 
tehát az eretnekekről is elismert. 
Hogy jó a boruk. 

(Fául M. krónikája.) 

3. Mit mondott Voltaire a gvász- 
beszédről? 

Voltaire, a gúnyolódó szellemes 
filozófus, egy alkalommal végig 
hallgatott egy gyászbeszédet. S 
azután valaki megkérdezte tőle, 
hogy milyennek találta ezt a szó¬ 
noklatot? 

Olyan volt ez a beszéd, feleié, 
mint Nagy Károly kardja. 

— Hogyan értsem ezt? — tuda¬ 
kozódott a kérdező. 

Hosszú és lapos, — felelte 
Voltaire. (P. H. Vas. 1930., 









4. Lavater lelkész, a fiziognómus. 

Lavater Gáspárba jeles zürichi 
lelkész és énekköltő egész rend¬ 
szert dolgozott ki, mely szerint az 
emberek jellemét a koponya mére¬ 
teiből és az arcvonásokból meg 
lehet állapítani. Teljesen idegen 
emberek belső lelki világát is így 
akarta az arcukról leolvasni. Ez¬ 
zel azonban néha alaposan felsült. 

Berzeviczy Gergely 1785. mint 
egyetemi hallgató Göttingénből 
irta haza az édesanyjának, hogy 
Lavaternek együtt mutatták meg 
Peder nevű jeles filozófus tanáruk¬ 
nak és egy elfogott rablónak az 
arcképét. S mikor felkérték, hogy 
most már'jelölje meg, melyik má¬ 
sik: Lavater a rabló képét mondta 
a filozófusénak. 

Lavaterre] történt az is, hogy 
más alkalommal postakocsin uta¬ 
zott s egy nagyon rokonszenves 
képű ember mellé került. Utitár- 
sának nyílt, becsületes arca igen 
megtetszett neki és megszólította: 

- Hol van, édes uram, az ön 
nyája? 

Nincs nekem nyájam — fe¬ 
lelte az idegen egyszerűen — nem 
vagyok én pásztor. 

No, én sem tehénpásztorra 
vagy kecskepásztorra gondoltam,' 
mond Lavater, hanem azt hittem, 
hogy ön is lelkipásztor ügy, mint 
én. 

Az utitárs erre elhúzódott Lava- 
tertől és szinte sértődötten /csak 
ennyit válaszolt: 

— Nem, én semmiféle értelem¬ 
ben nem vagyok pásztor, biztosít¬ 
hatom az urat. Én a zürichi hóhér 
vagyok. 

Lavater tehát most sem olvasott 
jól az arcvonásokból. 

5. Ócsai Balogh Péterné asztal¬ 

bontása. 

Nagynevű egyetemes felügyelőnk 
kedves életepárjával is történt 
olyan vidám eset, mely a tudós 
Ballagi Mór ismert szórakozott¬ 
ságára emlékeztet. 

Ócsai Balogh Péter b. Prónay 
László mellett volt patvarista. Az 

1790 — 91. évi országgyűlésnek egyik 
vezérszónoka. Mint szeptemvir és 
főispán ő irta meg .a vezérszerepre 
törekvő köznemesi párt program¬ 
ját, melynek nagy hatása volt or¬ 
szágszerte. A röpiratok a pápisták 
kalapácsának* nevezték. Már 1788. 
egyetemes felügyelőnek választot¬ 
ták és harminc éven át vezette egy¬ 
házát nagy bölcseséggel és hitbuz- 
gósággal. A pesti zsinaton 1791. 
maga helyett volt principálisát b. 
Prónay Lászlót ültette az elnöki 
székbe. Levelei mély vallásos ér¬ 
zésről és forró egyházszeretetről 
tanúskodnak. Első neje Palugyai 
Platthy Eszter volt, a második 
Szandai Sréter Éva. 

Az utóbbi vallásos, művelt lelkű 
és kiváló vendégszerető magyar 
nagyasszony volt. Vendég nélkül 
ritkán volt a ház és ő is eljárt a 
rokonokhoz és jó barátokhoz. Mint 
már idősebb, általánosan tisztelt 
matrónával történt meg vele egy¬ 
szer, hogy idegen házban asztalnál 
ülvén a háziasszony mellett, meg¬ 
feledkezett arról, hogy nem otthon 
van s az ebéd végén hűségesen el¬ 
mondta nagy gyakorlat folytán 
megszoKott asztalbontó formuláját: 

— Engedelmet kérek a csekély 
ebédért. 

A régi magyar nemesi udvar¬ 
házakban ez volt az egyik legked¬ 
vesebb anekdota, mellyel a háziak 
és a vendégek egymást mulattatták. 

6. Deák Ferenc és a skót kálvinista 
pap. 

Pulszkv Ferenc Deák Ferencről 
szóló emlékezéseiben a P. H. 1887. 
szept. 29. számában mondja el ezt 
a jellemző esetet. 

Az átutazó idegenek a budapesti 
látványosságok közé számították az 
öreg urat, Deák Ferencet is s ke¬ 
resték az alkalmat, hogy láthassák. 
Amint egyszer az «Angol királyné¬ 
nál* ebédeltünk, a másik asztalhoz 
helyezkedett el egy angol család. 
Egyikük felkelt s fennhangon kér¬ 
dezte, van-e valaki a teremben, aki 
angolul tud. Kiejtésén megismer¬ 
tem, hogy skót kálvinista pap s 

rendelkezésére bocsátottam magá¬ 
mat. Megkért, mutassam meg neki, 
melyik ezen urak közül báró Dik, 
mire megjegyeztem, hogy valószí¬ 
nűleg a nagy államférfit érti ez 
alatt, de ez nem báró és nem is 
Diknek hívják, hanem Deáknak. 
De a vastagnyakú presbiteriánus 
nem hagyta magát megzavartatni: 

Ezt mi jobban tudjuk, mi ango¬ 
lok, báró Diknek hívjuk, tehát ez 
az igazi neve, nem pedig az, amit 
ön mond.» 

Elmondtam ezt Deáknak, ki jó- 
izüen nevetett a skót pap csaíat- 
kozhatatlanságán. 

7. Székács püspök és a Béla fia. 

Torkos László, a költő mondja 
el emlékei között ezt a derűs ese¬ 
tet. Régen történt, még a hetvenes 

Torkos akkor még a pesti evang. 
főgimnázium tanára volt s mint 
ilyen Székács Józsefnek a Béla fiát 
is tanította. Az egyik évben Torkos 
a családjával Rákospalotán nyaralt 
és itt volt nyaralója Székácsnak is. 

Székács az egyik napon megláto¬ 
gatta itt Torkost és arra kérte, 
hogy adjon a Béla fiának a ma¬ 
gyar nyelvből kitűnő osztályzatot, 
mert megígérte neki, hogy egy sza¬ 
marat kap jutalmúl,' ha kitűnőt 
hoz haza és most nagyon sajnálná, 
ha nem szerezhetné meg fiának 
ezt az örömöt. 

Íme, milyen a szülői szeretet még 
a nagy emberekben is! Eszünkbe 
jut Zebedeus fiainak az anyja, aki 
szintén az első helyeket kérte 
Jézustól a két fia számára. Furcsa 
az is, hogy Székács a magyar 
nyelvben való kitűnőségért épen 
szamarat ígért a fiának. 

Torkos László még késő öreg¬ 
ségében is visszaemlékezett erre a 
régmúlt eseményre és megjegyezte: 

A kitűnő meglett. Szerencsére, 
meg is érdemelte a fiú, mert puszta 
szívességből nem szerettem volna 
Székács kedvében járni. »,, 

így hát meglett a szamár is. És 
a fiú, a későbbi hírneves, jeles 
orvos. Székács Béla, ezt meg is 
érdemelte. 


8. Karsay püspök, mint mübirálő. 

Győrött élt nyugalomban az öreg 
Turcsányi Adolf, volt soproni jeles 
tanár. Őszhajú, szép tiszteletremél¬ 
tó alak. Nagyfokú rövidlátása sem 
gátolta abban, hogy a festészettel 
ne foglalkozzék. Hetenként több¬ 
ször is meg szokta látogatni ifjú¬ 
kori barátját, Karsay Sándor püs¬ 
pököt. aki elgyöngült szemeivel 
már alig látott. A régi időkről be¬ 
szélgetve sokszor megemlékeztek 
1869. elhalt közös jó barátjukról, 
Pálfy Józsefről, a jeles theol. igaz¬ 
gatóról. a soproni tanítóképző 
egyik alapítójáról. 

Turcsányinak régi terve volt, 
hogy Pálfy arcképét nagyobb olaj- 
festményben is megörökíti. Mikor 
azután a kép hosszú fáradsággal 
végre elkészüli, meghívta Karsayt 
a lakására, hogy nézze meg, mit 
szól hozzá, hiszen ő ismerte Pálfyt 
legjobban. 

1887-ben egy forró nyári délután 
indult el Karsay a káplánjával 
Győrszigetbe. Itt lakott Turcsányi, 
itt volt a kép és itt történt meg az 
emlékezetes műbirálat. Karsayban 
minden szembaja ellenére is köny- 
nyen felülkerekedett a humoros 
hangulat. Szemeit erőltetve egé¬ 
szen közelről megnézi, megtapo¬ 
gatja a képet. 

— Hm. hm. Hát ez volna Pálfy 
József Luther - köntösben! Hm, 
hm. No szép volt tőled, te Adolf, 
hogv megfestetted. 

Karsay a szobában igen szűk¬ 
szavú volt. Mikor azután Turcsá- 
rivival együtt hármasban hazafelé 
indultunk, egyszerre csak megáll 
Karsay az utcán és azt mondja: 

— Te Adolf, tudod mi sikerült 
legjobban a képeden? A Mózes- 
tábla. Ezt hát jól eltaláltad. 

— Ebből is kitetszik, hogy rossz 
a szemed, nem látsz — felelte 
duzzogva Turcsányi. Tudhattam 
volna, hogy így járok veled. 

— No, csak ne haragudj — en¬ 
gesztelő Karsay a barátját. Tudod, 
Adolf, a festésben is baj ám az, 
ha vak vezeti a világtalant, mert 
mindketten a verembe esnek. Te 




sem látsz jól, én sem. 

Így zsörtölődött egymással a két 
jő öreg. De Pálfy érdemeire át¬ 
terelve a beszédet, hamar kibékül¬ 
lek ismét, mert ennek dicséretében 
hát egyetértettek. 

Ezt az emlékezetes olajfestményt 
Turcsányi valószínűleg Pálfy leá¬ 
nyának, Pálfy Ilkának ajándékozta, 
aki Berecz Imre győri jeles or¬ 
gonistának volt az özvegye. 

!). Czékus püspök, az erélyes, vas¬ 
ember. 

Gzékus István püspöknek (1818 

1890) már életében «vasember» 
volt a neve. Vasakarat, vasszorga¬ 
lom, bölcs elgondolás és gyors 
kivitel, erély és minden akadályon 
diadalmaskodó kitartás jellemez¬ 
ték. Sok nagyobbszerű alkotás di¬ 
cséri áldott keze munkáját. 

Ismeretes a «Püspöki tükörfür¬ 
dő anekdotája. A három püspök: 
Czékus, Karsav Sándor és Szebe- 
rényi Gusztáv, a nyolcvanas évek¬ 
ben még jó erőben volt együtt 
Budapesten. Hivatalos dolgaiktól 
szabadulva egyik napon együtt ke¬ 
resték fel Budán a Ráezfürdőt. Itt 
a különféle tusokon keresztiil- 
menve végre a jéghideg medencé¬ 
hez, az úgynevezett jégveremhez 
értek. 

Szeberényi belemártván ujját a 
hideg vízbe, felszisszent: Jaj, ez 
nagyon hideg, ebbe nem lehet bele¬ 
menni. Karsav már mind a két 
tenyerét belemártotta s elkezdte a 
hideg vizet egész testén szétdör¬ 
zsölni, azt mondván: «Igy lehet 
ezen segíteni.* 

Ezt látva Czékus felkiált: «Mind 
nem ér ez semmit, barátim, így 
kell ezt csinálni!» S ezzel beleve¬ 
tette magát a medencébe, hogy 
csak úgy felloccsant a hideg víz. 

Ez a tükörfürdő híven tiikröz- 
teti vissza a három jeles főpásztor 
jellemét. Czékusról pedig egy jel¬ 
lemző szálló ige is maradt fenn. 
Akármerre járt, ha gratulált, ha 
prédikált, ha felköszöntőt mondott 
gyűlésen vagy lakodalomban, a 
vége mindig: gyűjtés volt valami 

I egyházi célra. Otthon Rozsnyón, 
I többször ő maga házról-házra 
járva kereste fel a híveket a Fillér- 
! egylet, Gyámintézet és más egy¬ 
letek ügyében. így keletkezett 
azután a szálló ige: 

«Fizess, vagy fuss, 

Itt jön Czékus!» 

10. A szórakozott Ballagi Mór. 

Az öreg Ballagi Mór jeles pro¬ 
fesszorról és a két tudós fiáról, 
Gézáról és Aladárról, több anek¬ 
dota van forgalomban. Legismer¬ 
tebb az, melyet Mikszáth és Har- 
sánvi Zsolt is elmond. 

Ballagi Mór idegen helyen egy 
úri házban volt ebéden. Szokása 
szerint most is tudományos kér¬ 
dések forogtak a fejében. Alig le¬ 
hetett szavát venni. Amint azon¬ 
ban a levest megizleli, azt hiszi 
otthon van, hirtelen feláll és meg¬ 
szólal: 

— A feleségem három napja 
beteg, ne tessék kérem rossz néven 
venni, hogy ilyen nagyon rossz a 
leves. 

Czékus Istvánné Bauhofer Vil¬ 
ma, aki Kecskeméten igen jó ba¬ 
rátságban élt Ballagiékkal, két má¬ 
sik esetet mond el Ballagiról. Pes¬ 
ten Heckenast könyvkiadónál volt 
egyszer Ballagi. Valami könyvki¬ 
adásról tárgyaltak. Dolgát végezve 
lesiet a lépcsőn, de eszébe jut 
még valami, visszarohan, elmond¬ 
ja, amit még akart, az előtte levő 
kalapot pedig felkapja (holott úgy 
is fején volt már a kalapja) és 
szokása szerint sebesen rohan to¬ 
vább. 

A Váczi-utcába érve hangos ki¬ 
áltást hall messziről: «A kalapo¬ 
mat, a kalapomat!* Az emberek 
körülnéznek, Ballagi is megáll, 
látja, hogy kalap van a kezében, 
majd a fejére tapint, azon is ott 
a kalap. Erre megfordul, de már 
ekkor a tulajdonos (Heckenast egy 
másik vendége) utolérte. És Ballagi 
a körülállók nagy derültsége kö¬ 
zött adta át a kalapot és kért 
bocsánatot. (Prot. Szemle 1909. 26.) 

fl kilencvenegy éves Torkos László 
ifjúkori emlékeiből. 


A jeles költőt, a tudós pedagó¬ 
gust, a Kisfaludy- és Petőfi-társa- 
ság tagját, a Luther-társaság tisz¬ 
teletbeli tagját, a sok szép költe¬ 
mény és egyházi ének íróját evan¬ 
gélikus népünk forró szeretettel 
zárta szívébe már régóta. De a 
kilencvenedik évforduló újra elénk 
idézi pátriárkális nemes alakját. 

A Luther-Naptár 1925. közölte 
arcképét dr. Szigethy Lajos szel¬ 
lemes, kedves emlékezésével és 
ugyanő örökítette meg Torkos 
Lászlót a Luther Lelke* III. kö¬ 
tetében is. Porkoláb István is ked¬ 
ves képet fest a költőről a Harang¬ 
szóban 1922.. amint a budai temp¬ 
lomban énekli buzgón az általa irt 
szent éneket. Unokahuga, Pechné 
Torkos Etelka pedig a miskolci 
Örömhírben 1929. forró rokoni sze¬ 
retettel irta le a rózsadombi villá¬ 
ban népes családi körben meg¬ 
ünnepelt kilencvenéves jubileumot. 
Az előkelő női tanítványok és a 
napilapok is hálás,, meleg hangon 
emlékeztek meg Torkos Lászlónak 
mind a három jubileumáról. 

Két folyóirat a költő igen érté¬ 
kes Emlékeiből is közölt már rész¬ 
leteket. És a nemesszívű aggastyán 
most nekünk is megengedte, hogy 
belepillantsunk e renkívül érdekes, 
nagybecsű iratokba. Hetven év 
előtti időkből idézünk fel néhány 
adatot. 

Első versét Turcsányi Lajos lel¬ 
kész-tanár halálára irta s a kőszegi 
templom szószékéről szavalta el. 
Nyomtatásban is megjelent 1854. 
a Turcsányi-Albumban. Érettségit 
1857. Sopronban tett. Doma- 
novszky Endre tanár volt reá leg¬ 
nagyobb hatással, aki később Pes¬ 
ten az esküvőjére is meghívta 
Torkost vőfélynek. Még a Bach- 
korszakban két évig hallgatta Sop¬ 
ronban a theologiát. Vezére volt 
az ifjúságnak már ekkor is, a 
Magyar Társaságban ő indította 
meg a «Hajnal» c. diáklapot. 


1859-ben pedig kiment Haliéba a 
Torkos fiúk számára alapított 
Poldt-féie stipendiummal. Több 
ifjú theologus volt itt akkor az 
úgynevezett hallei magyar fre- 
quentiax tagja. Torkos jól érezte 
magát Tholuck és Erdmann jeles 
tanárokat hallgatta. Az egyetemi 
énekkarban is részt vett. Franz 
Róbert a kiváló dalköltő volt a 
karmesterük. Hegedű játékáért pe¬ 
dig a hallei családok is meghív¬ 
ták. Tholuck Ágostonnak a laká¬ 
sán tartott misztikus előadásaira* 
is eljárt s ezek nem is voltak reá 
hatás nélkül. A jeles tanár Torkost 
is többször magával vitte híressé 
vált sétáira. Tholuck a kertjében 
külön födött sétapályát építtetett, 
hogy esőben is elvégezhesse napi 
sétáját. Tholuck életrajza ennek a 
sétapályának a képét is közli s 
Torkos is' említi, hogy többször 
sétált mesterével esőben ez alatt 
a híres, fedett pálya alatt. Meg¬ 
hívta őt Tholuck többször teára 
is, amikor felesége is jelenvolt, de 
gyermekei nem voltak. Nem tudta 
megérteni Tholuck. hogy miért 
nem kell a magyaroknak a Pátens. 
A magyar beszédet is hallani akar¬ 
ván, a szeretlek* szó hangzását 
igen keménynek találta. 

Haliéból többször kirándulást is 
rendeztek a magyar theologusok. 
Megnézték Wittenberget, Eislebent, 
Jenái. Weímart, Lipcsét, Hambur¬ 
got sat. Ilyen útjokban találkoztak 
Zelenka Pállal és a jószívű Győry 
Vilmossal. 1860-ban újév éjszaká¬ 
ját és napját Torkos két társával 
Gnadau herrnhuti telepen töltötte 
és az itt tapasztaltak nagy hatás¬ 
sal voltak reájok. Mulatságosabb 
volt ennél a Helgoland szigetére 
tett kirándulásuk. 

Torkossal együtt több nagyra- 
hivatott theologusunk is volt künn 
akkor Halléban, így Zsilinszky Mi¬ 
hály, Horváth Sándor, a későbbi 
budapesti, Thebusz János, a zó- 





lyomi, Németh Károly, a veszpré¬ 
mi. májrl fehérvári és Petz Ernő 
a harkai lelkész. Lelkűk gyakran 
hazaszállott, epedve várták a Bach- 
korszak végét. Mohón olvasták a 
lapokat s az újonnan jött ifjak is 
hoztak híreket. Az 1860—61. évi 
hazai mozgalmak a hallei diáko¬ 
kat is felvillanyozták. Akik még 
hazulról nem hoztak, azok most 
Halléban csináltattak magyar nad¬ 
rágot, attilát, csizmát. Képzelhetni. 
| hogyan sikerült ez a német mester¬ 
embereknek. Csizmájokról még a 
sarkantyú sem hiányzott. «Én té¬ 
len írja Torkos vidrabőr 
kucsmát s vállra vethető szürke 
köpönyeget hordtam, mégis bá¬ 
multak a németek. Visszafordul¬ 
lak és suttogva kérdezték: Hát 
ezek vájjon mifélék? Amerikaiak 
vagy színészek? De mikor meg¬ 
tudták, hogy magyarok, akkor el¬ 
kezdték ők is hangosan Kossuthot 
I éltetni. 

Ilyen feltűnő magyar ruhában, 

| sarkantvus csizmában jártak ak¬ 
kor is, mikor Torkos több társával 
I Hamburgba és Heígoland szigetére 
rándult ki. Egy bátor, vidám német 
! hölgyecske a sarkantyúkra mutatva 
meg is kérdezte tőlök: «Hát az 
urak vájjon lóháton jöttek át a 
szigetre? Kossuth fiai bizonyára 
' megfeleltek neki. A hallei hölgyek 
egyébként nagyon megbecsülték a 
magyar theologusokat. Gyurátz 
naplójából olvassuk, hogy a 12 ifjú 
közül hárman jegyezték el magú¬ 
kat akkor Halléban. A német jó- 
I módú úri családok is szinte ver¬ 
senyeztek a magyar ifjakért. 

Torkos már mint pesti tanár 
1870 temette el édes atyját. Tor¬ 
kos Ferenc állami ügyészt és táb- 
labirót Kőszegen. Anyja Jósa Lu- 
(lovika volt. Ezután csak húsz év 
múlva jött el ismét Dunántúlra, 

! Tarcsa fürdőre, hogy beteg gyom¬ 
rát gyógyítsa. Ekkor kereste fel 
régi barátját és rokonát Stettner 
Gyula esperest Felsőlövőn. (Elbe¬ 
szélgettünk a fiatalkori ábrándok- 
1 ról, mikor még azt hitte (Stettner), 
hogy operáival hirt, dicsőséget fog 

szerezni.» Ehhez kiegészítésül írja 
kedves levelében a 83 éves dr. 
Schneller István egyetemi tanár 
Torkosnak szintén rokona: 

Kiegészíthetem az inkább csak 
jelzettet azzal, hogy «A szegény 
orvos betegei c. operettnek lib¬ 
rettóját Torkos László irta s a 
zenéjét Stettner Gyula unokatest¬ 
vérem, lövői pap componálta. Én 
akkoriban b. Prónay Gábor egye¬ 
temes felügyelőnek Gábor fia mel¬ 
lett nevelősködtem. Az opera in¬ 
tendánsa b. Podmaniczky Frigyes 
volt, a zenei szakférfiú pedig Er¬ 
kel Ferenc. Jó auspiciumok között 
nyújtottam be az operett partitú¬ 
ráját. Erkel előttem próbálgatta 
annak egyes részeit, pár nap múl¬ 
va pedig igen elismerően nyilat¬ 
kozóit: feltétlenül előadjuk. 

Büszkén értesítettem Stettnert. A 
főszerepet Pauliné Markovics Ilka 
és Kőszegi, illetőleg Purt Károly 
kitűnő basszista, a kőszegi Purt 
tanítónknak fia (volt soproni theo- 
logus) játszotta volna. Mindany- 
nyian kőszegiek. Triumphált tehát 
a l’ocalpatriolismus. Nagy bána¬ 
tunkra azonban Erkel meghalt 
(csak visszavonult) s Bichter Já¬ 
nos, e kiváló Wagneriánus jött a 
helyére. Öt is felkerestem. E ganz 
nette Gschicht mondta Bich¬ 
ter aber jetzt sein mer beim 
Wagner.» Így egyelőre le kellett 
mondani az operett előadásáról. 
Elkerültem Budapestről s így nem 
járhattajn a dolog után.* 

íme 83 éves tudósunk memóriája 
így egészíti ki a 91 évesét. Tor¬ 
kos Emlékei rendkívül gazda¬ 
gok az irót és korát jellemző fel¬ 
jegyzésekben. Megismerjük közel¬ 
ről a fővárosi tanárember nehéz 
küzdelmeit, a közélet és irodalom 
kiváló alakjait, az előkelő nőtanít¬ 
ványok hosszú sorát. Beletekint¬ 
hetünk a költő lelki műhelyébe, 
megismerjük műveinek keletkezé¬ 
sét, alapeszméjét, célját. Nagyon 
értékesek a pesti Nőképzőről,, a 
Veres Pálnéról . és lányáról, Bud- 
naynéról szóló adatok, akiknek' 
Torkos belső bizalmi embere volt. 

Tárcsán Széli Kálmánná Vörös¬ 
marty Ilona tüntette ki barátságá¬ 
val, Rátótra a kastélyába is meg¬ 
hívta. Megható, szinte megrázó fe¬ 
jezet a «Legfájdalmasabb emlé¬ 
keim , melyben áldott emlékű fe¬ 
leségének betegségét, halálát és tőle 
való bucsuzását Írja le. Wilfinger 
Emília volt a költő hitvese, a 
Dunagőzhajbzási igazgató leánya. 
Ősei szintén ároni házból valók. 


! (Wilfinger Ernő János soproni lel¬ 
kész volt, ki a dunántúli ev. püs- 
pökök életrajzát irta meg Sopron 
1796). 

Nehéz a nagybecsű iratcsomóból 
kiválogatni, hogy melyik részlet 
szebb és érdekesebb. Hálás kö¬ 
szönet az agg költőnek, hogy gaz¬ 
dag, nemes lelki világába bepillan¬ 
tani engedett. 

Dr. Payr Sándor. 


Tükörképek az elmúlt év történetéből. 


I. Horthy Miklós tíz éves kor¬ 
mányzóságának emlékünnepe 1930 

márc. 1-én. 

Amikor 1920 márc. 1-én a nemzetgyűlés 
Horthy Miklóst kormányzóvá választotta, 
a világháborúban megcsonkított, a kom¬ 
munizmustól és román rablóhadjárattól 
megalázott magyar nemzet támolyogva, 
tanácstalanul kereste a szörnyű bukásból 
kivezető utat. Most, amikor tíz évnek 
távolából tekintünk vissza az elmúlt időre, 
meg tudjuk Ítélni Horthy Miklós kormány¬ 
zóvá való választásának jelentőségét. Az 
általános csüggedés, reménytelenség köze¬ 
pette, ő képviselte a rendületlen hitet 
nemzetének jövőben, — a zűrzavaros ren¬ 
dezetlen állapotok közepette az ő kemény 
férfikezéhez fűződött a rend fogalma; — 
amikor mindenki már csak magára gon¬ 
dolt s önző haszonvágy és kicsinyes 
torzsalkodás és meglazult kötelességtudat 
uralkodott a tespedő társadalomban, ő 
adott példát az önzetlen munkásságra és 
az önmagát legyőző fegyelmezett köteles¬ 
ségérzetre. Horthy Miklós nemzetéért do¬ 
bogó szíve és erős keze a tanácstalan 
nemzetet felrázta, új munkára serkentette 
és a jobb jövő hitét keltette fel benne. 
Tíz év múltával így emelkedik *ki Horthy 
Miklós történeti jelentősége, s bár minden 
ünneplést elhárított magától, — a nemzet 
szívből jövő lelkesedéssel ülte meg 1930 
március elsejét. Szilágyi Mihály, Hunyadi 
János, Kossuth Lajos után Horthy Miklós 
Magyarország negyedik kormányzója. 

II. Anyagi és erkölcsi válság: 

Tiszarév. 

Nagyon sokat halljuk és olvassuk azo¬ 
kat a panaszokat, amelyek feltörnek a 
telkekből az anyagi nyomorúság miatt. 
Nem csak nálunk hangzanak fel; álta¬ 
lános csapása ez a háborútól tönkretett 
Európának. A gyáripar pang, a gazdasági 
termények nehezen értékesíthetők, egyes 
európai ipari államokban, mint pl. 
Angliában óriási a munkanélküliek száma. 
Ez az anyagi válság mindenesetre súlyos 


teherpróbája a mai nemzedéknek, s óhaj¬ 
tandó, hogy mielőbb eljussunk oda, hogy 
tisztes munka után tisztes megélhetés jár¬ 
jon mindenkinek. Ez az anyagi válság 
azonban párhuzamosan fut az erkölcsi 
válsággal ennek a nemzedéknek életében, 
s ez az utóbbi, az erkölcsi válság, az er¬ 
kölcsi süllyedés még megdöbbentőbb. Az 
anyagi válságos helgzetböl felvergődhe¬ 
tünk, de ha a nemzet erkölcsi világa dől 
romba, — ha isten, haza, tiszta családi 
élei , becsület csak szólamokká lesznek 
akkor elveszünk. Ennek az erkölcsi süllye¬ 
désnek egy kelévénye fakadt fel Tiszarév- 
ben. Világszerte hírhedt lett ennek a szín- 
magyar vidéken levő falunak neve. Orca-] 
piruíással gondolhatunk csak arra, ami 
ott történt. Egész sorozata a gyilkosságok¬ 
nak, amelyek a vezető emberek hanyag¬ 
sága, nemtörődömsége miatt éveken ke-j 
resztül felfedezetlenül maradtak. Anya] 
megmérgezte a fiát, feleség az urát, gyer¬ 
mek az anyját! És itt nem volt szó anyagi 
válságról, szegénységről, nyomorról; nem 
menti a rémséges tetteket a kenyéréhség, 
itt az erkölcsi süllyedésnek elképesztő 
mélységével, azt lehet mondani az erköl¬ 
csi érzéknek teljes megszűnésével állunk 
szembe! Ezeknek az emberállatoknak lei¬ 
kéből kiveszett az anyai szeretet, a gyer¬ 
meki hála, a testvéri indulat, kiveszett a 
lelkiismeret, ezekben csak az ösztönök 
uralkodtak. S ami különös mértékben 
döbbenetes, nem egy ilyen ember akadt. 

- mert sajnos ilyen elszórtan lesz min¬ 
dig. — de itt egy egész falú, egész kör-, 
nyék erkölcse rothadt meg. Ezt sem 
áilam, sem egyház, sem társadalom nem 
nézheti összetett kézzel. Hadat kel üzenni 
a '.Büny>-nel\ ki kell irtani az emberek 
leikéből mind azt, ami bűnre vezet: a 
vagyonéhséget, szereleméhséget , a divat- 
hajszolást, nagy ravágy ást, — amelyek 
egyik helyen az egyke nyavalyájával pusz¬ 
títják a nemzet testét, a másik helyen 
gyilkosságra vetemednek. Hogyan üzen¬ 
jünk harcot a bűnnek, — hol fogjuk meg 
az emberi lelket? A szegedi törvényszék 
elnöke a bűnper tárgyalásán minden 
egyes vádlotthoz ezt a kérdést intézte: 









